**อินเตอร์เน็ต รู้ทัน เข้าใจ**

 โลกในปัจจุบันนี้เป็นยุคของการติดต่อสื่อสาร ในสังคมยุคข่าวสารเช่นปัจจุบันนี้ แทบจะไม่มีใครไม่เคยได้ยินคำว่า “อินเตอร์เน็ต” เหตุเพราะอินเตอร์เน็ตได้กลายเป็นส่วนหนึ่งในชีวิตประจำวันของคนจำนวนมากในโลกนี้ไปแล้ว ประมาณกันว่าในแต่ละวันมีผู้คนมากกว่า 50 ล้านคนในประเทศต่างๆ กว่า 150 ประเทศทั่วโลกกำลังใช้อินเตอร์เน็ตกันอยู่และอาจเป็นนักศึกษาคนหนึ่งในประเทศใดประเทศหนึ่งที่กำลังสืบค้นข้อมูลจากห้องสมุดแห่งหนึ่งต่างประเทศ หรือเป็นอาจารย์มหาวิทยาลัยคนหนึ่งในประเทศหนึ่งกำลังสั่งซื้อหนังสือจากประเทศไทย การประกอบกิจกรรมต่างๆ ในอินเตอร์เน็ตดังที่ได้กล่าวมานี้ เป็นตัวอย่างที่สะท้อนให้เห็นภาพของการสื่อสารที่ไร้พรมแดนได้อย่างชัดเจน

 การใช้อินเตอร์เน็ตในปัจจุบันได้ขยายวงกว้างออกไปมากขึ้น โดยได้ก้าวล่วงเข้าไปในทุกสาขาอาชีพ ไม่ได้จำกัดอยู่เฉพาะด้านการศึกษาหรือการวิจัยเหมือนเมื่อเริ่มมีการใช้อินเตอร์เน็ตใหม่ๆ ด้วยคุณสมบัติการเข้าถึงกลุ่มเป้าหมายจำนวนมากๆ ได้ในเวลาอันรวดเร็ว และใช้ต้นทุนในการลงทุนต่ำ ทำให้อินเตอร์เน็ตเป็นสิ่งที่พึงปรารถนาขององค์กรทั้งหลาย ได้มีความพยายามนำอินเตอร์เน็ตมาใช้เพื่อประโยชน์สำหรับหน่วยงานของตนในรูปแบบต่างๆ อาทิ การประชาสัมพันธ์องค์กร การโฆษณาสินค้า การค้าขาย การติดต่อสื่อสาร ฯลฯ นอกจากนี้อินเตอร์เน็ตยังกลายเป็นอีกสื่อหนึ่งของความบันเทิงภายในครอบครัวไปด้วย ไม่ว่าจะเป็นการฟังวิทยุ ดูโทรทัศน์ หรืออ่านฟังเพลง การสืบค้นข้อสงสัยหรือสิ่งที่ตนเองต้องการ และหนังสือพิมพ์ก็ตาม ล้วนแล้วแต่สามารถกระทำผ่านอินเตอร์เน็ตได้ทั้งสิ้น

 อินเทอร์เน็ตประกอบไปด้วยบริการที่หลากหลาย   ก่อให้เกิดประโยชน์ต่อผู้ใช้บริการมากมาย ดังต่อไปนี้

 1. ค้นคว้าข้อมูลในลักษณะต่างๆ เช่น งานวิจัย บทความในหนังสือพิมพ์ ความก้าวหน้าทางกาแพทย์ ฯลฯ ได้จากแหล่งข้อมูลทั่วโลก เช่น ห้องสมุด สถาบันการศึกษา และสถาบันวิจัย โดยไม่ต้องเสียค่าใช้จ่ายและเสียเวลาในการเดินทางและสามารถสืบค้นได้ตลอดเวลา 24 ชั่วโมง

 2. ติดตามความเคลื่อนไหวต่างๆ ทั่วโลกได้อย่างรวดเร็วจากการรายงานข่าวของสำนักข่าวต่างๆ อยู่ รวมทั้งอ่านบทความเรื่องราวที่ลงในนิตยสารหรือวารสารต่างๆ ได้ฟรีโดยมีทั้งข้อความและภาพประกอบด้วย

 3. รับส่งไปรษณีย์อิเล็กทรอนิกส์ทั่วโลกได้อย่างรวดเร็วโดยไม่ต้องเสียเงินค่าตราไปรษณียากร ถึงแม้จะเป็นการส่งข้อความไปต่างประเทศก็ไม่ต้องเสียเงินเพิ่มขึ้นเหมือนการส่งจดหมาย การส่งไปรษณีย์อิเล็กทรอนิกส์นี้นอกจากจะส่งข้อความตัวอักษรแบบจดหมายธรรมดาแล้ว ยังสามารถส่งแฟ้มภาพนิ่ง ภาพเคลื่อนไหว และเสียงพร้อมกันไปได้ด้วย

 4. สนทนากับผู้อื่นที่อยู่ห่างไกลได้ทั้งในลักษณะการพิมพ์ข้อความและเสียง

 5. ร่วมกลุ่มอภิปรายหรือกลุ่มข่าวเพื่อแสดงความคิดเห็น หรือพูดคุยถกปัญหากับผู้ที่สนใจในเรื่องเดียวกัน เป็นการขยายวิสัยทัศน์ในเรื่องที่สนใจนั้นๆ

 6. ถ่ายโอนแฟ้มข้อความ ภาพ และเสียงจากที่อื่นๆ รวมทั้งโปรแกรมต่างๆ ได้จากแหล่งที่มีผู้ให้บริการ

 7. ตรวจดูราคาสินค้าและสั่งซื้อสินค้ารวมทั้งบริการต่างๆ ได้โดยไม่ต้องเสียเวลาเดินทางไปห้างสรรพสินค้า

 8. ให้ความบันเทิงหลายรูปแบบ เช่น ฟังเพลง รายการวิทยุ การชมรายการโทรทัศน์ ภาพยนตร์ รวมไปถึงการแข่งขันเกมกับผู้อื่นได้ทั่วโลก

 9. ติดประกาศข้อความที่ต้องการให้ผู้อื่นทราบได้อย่างทั่วถึง

 10. ให้เสรีภาพในการสื่อสารทุกรูปแบบแก่บุคคลทุกคน

 จะเห็นได้ว่าอินเตอร์เน็ตมีประโยชน์ต่อมนุษย์มากมาย ผู้ที่ใช้ความรู้เท่าทันถึงการใช้อินเตอร์เน็ตว่ามีทั้งประโยชน์และเป็นภัยต่อตนเองและผู้อื่นอย่างไร ควรมีสติในการใช้อินเตอร์เน็ต เพราะการเผยแพร่สารสนเทศทำได้อย่างรวดเร็ว และกว้างไกลไปทั่วโลก การสื่อสารโดยผ่านทางอินเตอร์เน็ต จึงมีความจำเป็นอย่างยิ่งสำหรับการใช้งานในรูปแบบเทคโนโลยีสารสนเทศในยุคปัจจุบันผู้ใช้จะต้องเข้าใจถึงรูปแบบการบริการ รูปแบบการเชื่อมต่อ และโปรแกรมที่ใช้งานบนเครือข่ายอินเตอร์เน็ตสิ่งต่างๆเหล่านี้จะมีหลากหลายรูปแบบให้ผู้ใช้บริการสามารถเลือกได้อย่างเหมาะสมต่อการดำเนินงานของตนเองหรือขององค์กร เพื่อก่อให้เกิดประโยชน์สูงสุดในการดำเนินงานต่อไป

 

**อ้างอิง**

[www.learners.in.th/blogs/posts/460787](http://www.learners.in.th/blogs/posts/460787)

[www.thaigoodview.com/library/contest2551/.../internet/i06.htm](http://www.thaigoodview.com/library/contest2551/.../internet/i06.htm)